IL-BALLATA TAL-BELT Ta' JP. Kemm hu sabiħ filgħodu Noħroġ fit-triq mid-dar, Il-fewġa friska fuq wiċċi Nieżla mis-sema ċar, Noħroġ, inħares ma' dwari U nerġa' nilqa' l-jum, U nħoss lil qalbi tħabbat, Li kollox mhux mitmum. Taħt l-għajn tas-sema ikħal U l-bewsa sħuna tax-xemx Inħoss qalbi titfarraġ Għax hena akbar m'hemmx. L-istess ħitan tat-toroq Inħosshom iħaddnuni, Donnhom jifirħu bija, Donnhom qegħdin jagħfsuni. Bikri jċapċap jgħaddi - Il-ġewnaħ tal-ħamiem Ibewweġ lejn il-misraħ lħabbar risq u sliem. Kultant jolqot il-widna L-għana ta' xi għasfur Imjassar ġewwa qafas U nħoss lil qalbi tfur. Niġru, nitħabtu, ntiru, Ġo qafas aħna l-koll, U ngħannu ġo l-eżilju… Il-mewt ir-rabta tħoll. Tibda tqum il-ħajja, Tikber il-geġwiġija, Il-baħħ tat-toroq jimla U timla l-hena fija. Kemm hi għażiża s-sura, Sbejjaħ wiċċ il-bnedmin, Isbaħ mill-oqsma u ġonna Mill-ibħra mifruxin. L-għajnejn li jsaħħru b'safa Friski fuq ward l-uċuh Ta' tfal indaf xummiema, Bukkett dejjem ifuħ. Kemm huma għeżież it-tfal Jittajru qtajja' qtajja' X'għandu isbaħ minnhom il-ħoġor mimli tal-ħajja2 Kemm hi ħaġa sabiħa Titnissel ġo l-ulied; Id-dawl dejjem jissokta Meta jaqa' s-swied. Sarbut ta' rġiel u nisa Jobdi tad-dmir is-sejħa; Fl-għemil ħerqana tagħha Il-ħajja kemm hi sbejħa. Il-ħwienet b'ġid imfawra… Min jixtri u min ibigħ, Min, ħosbien kemm nefaq, Min ferħan bil-qligħ. Kemm hu sabiħ filgħodu Tara kull bejjiegħ Irodd il-ħajr lil Alla Għax għamel l-ewwel qligħ. 36 IL-MALTI Bil-flus magħfusa f'idu Irodd l-ewwel salib Jittama fil-ħniena t'Alla Li dejjem barka ġġib. L-għana frisk tal-baħar, Tal-oqsma u l-art l-uċuh Jistiednu l-għajn u r-rieda Biex itaffu l-ġuħ. U d-deheb-il-frott tal-ħidma Tal-bniedem — jew ta' l-għelt. Bħad-demm fil-ġisem jiġri Jiċċirkola mal-belt. Il-qiegħa dejjem tisħon, Joktor il-ħoss tal-kars; Min igħajjat, min ipespes… Tibdil u serq ta' ħars. Min 'il quddiem iħares, Min iħares lura, Min jixxennaq libsa, Min jitgħaxxaq b'sura. Min ipaċpaċ, min jitmasħan, Min igerger, min isellem, Min jitbissem, min wiċċ Laskri, Min jitkaża, min jitkellem. Min jisserdaq bl-aħħar 'maxi' Min imkittef b'nitfa 'mini', Min jissielet mas-sensala Min ibigħ xi. roqgħa bini. Min jikkaċċa xi Ministru, Min jiffitta Deputat, Min jinċensa Civil Servant, Min bil-'delgrv/, min b'suttana, U min igħożż l-antika ċoqqa, Min iħawtel kollu ħerqa, Min jitqandel donnu qroqqa. Min bil-'jeans' u min bil-'hipsters', Min bil-qalza għamla 'bell', Min bix-xagħar jistrieħ fuq spalltu, Kullimkien tara mudell. x Kemm niftakar fik Prudenzju Meta nara din il-qagħda, Għax tassew tassew jien ngħidlek Li l-bieraħ hu bħal għada. Kultant leħen ta' qanpiena jidwi minn xi knisja qrib U ifakkar lil kull wieħed Fejn il-veru hena jsib. Hieni l-bniedem, qal Orazju, Ġewwa għalqa mal-gendus, Hemm il-bogħod mill-ġenn tal- B qrati Mit-tqarriq, mill-għagħa tal- ġnus. Iżda nħares kull fejn nista' Ġo kull rokna tal-ħolqien Jisboq dejjem nara l-bniedem Bi sbuħitu kullimkien. Il-kafċ, il-każin, il-knisja, Il-barakka, fuq is-swar, Kull fejn nies ma' nies tiltaqa' Lili Għajn ta' hena sar. IL-BALLATA TAL-BELT 37 Sbieħ il-kwiekeb, sbieħ ix-xmajjar, Sbieħ is-siġar, sbejħa x-xemx Iżda min surit il-bniedem Jiena, naħlef, isbaħ m'hemmx. M'aħniex kollha forsi twajba, Forsi ħafna imjassrin, Iżda nħobbhom kollha kollha Lil għeżież ħuti l-bnedmin. Taħt id-deher ta' ħwejjeġ, iġsma, Tgħidli sbieħ kemm huma sbieħ, Jiena nara tixgħel dejjem Fjamma sħiħa ta' erwieħ. Hemm fin-nisġa Iwien tal-ħajja, Hemm ħajt iswed, hemm ħajt ċar, Il-mekkuk ħabrieki jtektek Bejn il-ħlewwa u bejn l-imrar. Jiena naf kull wieħed minna Taħt il-wiċċ magħruf tal-Jien Jerfa' moħbi dejjem f'qalbu Il-misteru tal-għejxien. Kif ix-xemx il-kwiekeb tgħammad Meta tisreġ fis-smewwiet, Hekk il-ħajja tgħammad qlubna Bis-sbuħija tal-ġibdiet. Għalhekk ngħanni din il-għanja Lilek, Belt, u nħoll il-Isien, Ħuti, ħuti Ikoll ma' dwari U l-kbir Alla kullimkien. Għalhekk jier insib il-għaxqa Fis-sbħuija tal-bnedmin U fil-Belt dejjem nitwennes Qalb il-ħerqa tal-ħajjin. Kemm hu sabħ filgħodu Noħroġ fit-triq mid-dar, Iż-żiffa tfewweġ fuq wiċċi, Nieżla mis-sema ċar. Għad darba ddoqq qanpiena Tħabbar li ħini sar; Inħalli l-Belt ta' qalbi U nerġa' ndur id-dar. Inħalli d-dinja tas-sensi U l-għaxqa tal-bnedmin; Nirtogħod bit-tama naqbad it-trejqa tat-Twemmin: Għall-aħħar darba nselli Lil ħuti l-bsedmin; U nsib il-maħf-a u l-hena Għand Missier ħanin.